144 LES EEULES SEYNT EOBEED 



La VINTESIME REULE VOUS APEENT COMENT A LA SEYNT MICHEL 

 VOUS ORDEYNER VOSTER SOIORN DE TUT LE AN. 



A la seynt michel chescun an quant vos sauerez la asine 

 de touz vos bletz donkes purueez uostre soiorn a trestouz eel 

 an e par quaunte semeynes a chescun liu solom les seisuns 

 del an e les auantages del pays en char e en pesschun e en 

 nule manere ne chargez par dette ne par longe demore les 

 lius la uus soiournerez mes issi deuisez vos soiourns ke le 

 liu a vostre departir ne domoerge en dette mes alchune 

 chose remenge al meneir dunt le maner pusse surde en acres 

 de estor e nomement en vaches e en berbitz deskes voster 

 estor pusse aquiter vos vins vos robes vostre cire e tut vostre 

 garderobe e coe serra en poy de tens si vous tenez e ouerez 

 apres cest escrit sicom vous poez veer ouertement enceste 

 manere leyne de mil berbitz en bone pasture al meynz deyt 

 respondre de cinkaunte mars par an. Leyne de deus mil 

 cent mars e issi auaunt countez par milleres. Leyne de 

 mile berbitz en mesne pasture deyt al meyns rendre quar- 

 aunte mars. En grose e en feble pasture trente mars. 



La vinte setyme reule vos aprent ke mult vaut la issue 

 des vaches e de berbitz. 



Issue des vaches e des berbitz en furmage vaut amer- 

 ueille de deners chescun iour en la seysun sanz veauls sanz 

 agnels sanz le compost ke tut rend de ble e de bon. 



La vinteutyme reule vos aprent QUELES HOURES EN LE AN 



VOUS DEUETZ FERE VOUS ACHAZ. 



Ioe lo ke a deus seisouns del an facez vos graunt achaz 

 coe est vos vins e vostre cire e vostre garderobe a la feire 

 de seynt Botulf coe qe vous despenderez en Lindeseye e en 

 Norfuke e en le val de Beuuer e en eel pays de Kauersham 

 e en eel a suthampton de Wyncestre e somersete al Bris- 

 towe vez robes achatez a seynt yue. 



